open-index/open-wikipedia-markdown huggingface dataset:
Porthcawl Town FC

**Porthcawl Town FC** – Velso futbolo klubas, įkurtas Portkaule.

## Istorija
Kitados rungtyniavo antros pakopos pirmenybėse, bet jose neįsitvirtino. 2010 m. komanda buvo išformuota. 

## Sezonai

|}

Šaltinis:  (Klubo pasirodymų statistika).

## Išnašos

## Nuorodos
* RSSSF duomenų bazė
Dietrich Bonhoeffer

**Dytrichas Bonheferis** (*Dietrich Bonhoeffer*, g. 1906 m. vasario 4 d. – m. 1945 m. balandžio 9 d.) – vokiečių evangelikų liuteronų pastorius, teologas, poetas.

## Biografija

Gimė psichiatro Karlo Bonheferio aštuonių vaikų šeimoje. Dytrichas Bonheferis studijavo teologiją Tiubingeno ir Berlyno universitetuose. 1930 m. lankėsi JAV, dėstė Niujorko jungtinėje teologinėje seminarijoje. 1931–1933 m. profesoriavo Berlyno universitete (dėstė sisteminę teologiją). Atsidėjo antinaciniam Bažnyčios pasipriešinimui, buvo vienas Išpažinėjų bažnyčios, atsisakiusios jungtis į Vokietijos evangelikų bažnyčią, įkūrėjų.

1933 m. Dytrichas Bonheferis atsisakė paskirtos parapijos Berlyne ir išvyko kunigauti vokiečių bendruomenei Londone. Grįžęs į Vokietiją, 1935 m. vadovavo pogrindinei kunigų seminarijai (bendradarbiavo su Karlu Bartu). Bonhoferio seminariją ir Išpažinėjų bažnyčią pradėta persekioti, ir 1940 m. išvyko į JAV, bet netrukus vėl grįžo į Vokietiją.

1941 m. Dytricho Bonheferio veikalus uždrausta publikuoti. Buvo įtrauktas į nacistinę žvalgybą „Abverą“. Būdamas žvalgybos agentu Dytrichas Bonheferis šnipinėjo Sąjungininkams, prisidėjo prie rengiamo plano nužudyti Hitlerį (su Hansu fon Donjajumi ir kitais „Abvero“ nariais).

1943 m. teologas buvo įkalintas. Po nesėkmingo 1944 m. liepos 20 d. pasikėsinimo į Hitlerį naciai sužinojo apie Bonheferio kolaboravimą. Dytrichas Bonheferis buvo uždarytas į Biuchenvaldo, vėliau į Flosenbiurgo koncentracijos stovyklą, 1945 m. balandžio 9 d. nužudytas pakariant.

## Teologija

Dytrichas Bonheferis priklausė protestantų neoortodoksų srovei, buvo E. Trelčo ir K. Barto idėjų šalininkas. Teologiją traktavo kaip kristologiją. Pasak Bonhoferio, krikščionybės esmė – mokymas apie artimo meilę, todėl reikia atsisakyti įprastinių religinių formų, laikytis krikščioniškosios etikos, sekti Jėzumi Kristumi. Nors Dievas yra anapusinė tikrovė, apie jį privalu kalbėti pasaulietiškai. Bonheferio pažiūros buvo populiarios po II pasaulinio karo tarp Vakarų Europos teologų.

## Bibliografija
* „Šventųjų Komunija“ (*Sanctorum Communio*, 1927)
* „Veiksmas ir būtis“ (*Akt und Sein*, 1931)
* „Įpėdinystė“ (*Nachfolge*, 1937)
* „Kolektyvinis gyvenimas“ (*Gemeinsames Leben*, 1938)
* „Etika“ (*Ethik*, 1949)
* „Pasipriešinimas ir kapituliacija“ (*Widerstand und Ergebung*, 1951)

## Šaltiniai
Nepakenčiami kaimynai (komedija)

**Nepakenčiami kaimynai** arba **(Ne)laukti svečiai** () – prancūziška komedija, kuri pasirodė 2017 m.

## Siužetas

Pasakojama apie rašytoją, kuris televizijos debatuose save pristato kaip liberalų žmogaus teisių gyvėją. Jo oponentas jį išprovokavo ir Fužerolis laidos metu pasikviečia tuos, kam reikia pagalbos, į savo namus, net adresą pasako. Aišku, nesitikėjo, kad bus pasekmių. Laidą žiūrėjo Babiko šeimyna, o Ervanas įtikina romus, kad juos geras dėdė pasikvietė į svečius. Į ištaigingus namus atvyko Babikas ir jo šeimynėlė. Fužerolis leido atvykėliams įsikurti sode, nes bijojo skandalo. Svečiai linkę elgetauti, vagiliauti ir gyvena kitaip nei eiliniai prancūzai. Fuželoriai priversti taikytis su naujaisiais kaimynais, kurie įsikūrė jų sode, o vėliau ir namuose.

## Veikėjai

* Žanas Etjenas Fužerolis (akt. Kristijanas Klavjė () – pagrindinis komedijos veikėjas. Profesorius ir rašytojas. Liberalas, tolerantiškas žmogaus teisių gynėjas.
* Dafnė Fužerolė (akt. Elzė Zilberštein () – namų šeimininkė. Menininkė, skulptorė.
* Lionelis Fužerolis (akt. Oskaras Bertė () – vienintelis jų sūnus. Neabejingas Babiko dukrai Lulukijai.
* Babikas (akt. Aris Aritanas () – atvykėlis iš Rumunijos. kartu su savo šeimyna elgetauja ir vagiliauja gatvėse.
* Ervanas Beruto („Ervano“) (akt. Sirilas Lekomtė () – tikras prancūzas. Dėl pradelstų mokėjimų iškraustytas iš savo namo. Apsigyveno kartu su romais ir apsimetinėjo atvykėliu.
* Klementas Barzachas (akt. Markas Arno () – Žano Etjeno oponentas, prancūzų rašytojas, kuris populiarumo siekia tvirtindamas, kad reikia atsitverti užtvaromis ir neįsileisti į šalį, bei neremti visokio plauko atvykėlių.

## Nuorodos
* IMDb svetainėje (anglų k.)
* http://www.allocine.fr/film/fichefilm_gen_cfilm=246797.html (prancūzų k.)
Šachas (šachmatai)

**Šachas** – situacija šachmatuose, kai karaliaus figūrą bando nukirsti kokia nors priešininko figūra. Pagal šachmatų taisykles, žaidėjas negali savo karaliaus figūros pastumti į laukelį, kuriame karaliui gali būti paskelbtas šachas. Tuo atveju, jei šachas nėra atremiamas ir nuo jo negalima apsisaugoti, karaliui yra skelbiamas matas.

## Žodžio kilmė
Terminas „šachas“ kilęs iš persų kalbos. Žodis šachas (**شاه**) yra persų kalbos (farsi) žodis, reiškiantis monarchą (karalių arba imperatorių).

## Karaliaus gynyba
Siekiant apsaugoti savo karaliaus figūrą, kuriai priešininkas paskelbė šachą, karalių galima ginti vienu iš kelių būdų:
* karaliumi paeiti į bet kurį gretimą laukelį, jei gretimas laukelis nėra puolamas;
* nukirsti šachuojančią figūrą;
* pastatyti kokią nors figūrą tarp šachuojančiosios figūros ir karaliaus.

Kartais klaidingai teigiama, kad nuo šacho (arba mato) galima apsiginti skelbiant priešininkui atsakomąjį šachą, nepanaudojant vieno iš šių trijų būdų.

## Šaltiniai

## Nuorodos
* Šachmatų taisyklės. Šachas ir matas
* Šachmatų abėcėlė. Pamoka Nr.11. Rankas aukštyn! 
* Šachas žodžio reikšmė
Neapsaugota

**Neapsaugota** () – 1971 m. Švedijoje sukurtas erotinis filmas.

## Pagrindiniai aktoriai
* Christina Lindberg
* Heinz Hopf
* Bjorn Adelly
* Siv Ericks
* Birgitta Molin

## Turinys

Jauna mergina Lena susipažįsta su paprastu vaikinu ir jį įsimyli, tačiau tuo pačiu metu priversta saugoti paslaptį: ją persekioja fotografas, kažkada fotografavęs jos aktus ir dabar šantažo keliu verčiantis tenkinti jo seksualines užgaidas. Nematydama kitos išeities, ji sutinka su juo pasimatyti dar kartą tam, kad nužudytų...
Anita (filmas)

**Anita** – 1973 m. Švedijoje sukurtas erotinis filmas.

## Pagrindiniai aktoriai
: *Aktorius – vaidmuo*
* Christina Lindberg – Anita
* Stellan Skarsgard – Erikas
* Daniele Vlaminck
* Michel David
* Per Mattsson
* Arne Ragneborn
* Ericka Wickman
* Berit Agedahl

## Turinys

Jauna mergina Anita kenčia nuo psichologinio sutrikimo, kuris pasireiškia spontaniškai kylančiu seksualinių santykių poreikiu, dėl kurio ji ir traukia, ir atstumia vyrus, daugelis kurių ja tiesiog pasinaudoja. Studentas Erikas, susipažinęs su Anita, ją įsimyli ir mėgina įvairiais būdais padėti merginai išgyti nuo nimfomanijos, tačiau mergina nuolatos grėžta prie senų įpročių, nuo kurių dažnai nukenčia, ir Erikui reikia daug kantrybės, kad rastų tinkamą būdą jai pasveikti...
Elektrėnų žinios

**Elektrėnų žinios** – vienas iš Elektrėnų savivaldybės savaitraščių, leidžiamas nuo 2000 m. Savininkas UAB „Elektrėnų žinios“, direktorė – Silvija Bielskienė (nuo 2017 m.).

Savaitraštis skelbia straipsnius apie savivaldybės visuomeninį, politinį, švietimo, sporto gyvenimą, kalbina įvairių žanrų žmones. Savo reguliarią rubriką laikraštyje turi Elektrėnų Versmės gimnazija, kur rašoma apie gimnazijos gyvenimą ir moksleivius.
Antilopinis kiškis

**Antilopinis kiškis** (*Lepus alleni*) – kiškinių šeimos žinduolis, gyvenantis pietinėje Arizonoje bei  šiaurės vakarų Meksikoje.

## Fizinės savybės
Antilopinis kiškis išsiskiria savo dydžiu. Ypač didelės ausys – apie 16 cm ilgio. Ausys beveik be kailio, išskyrus kraštelius bei patį galiuką. Bendras kūno ilgis – apie 60 cm, kūno masė svyruoja nuo 3 iki 4,5 kg. Pilvinė dalis balta, viršutinė – gelsva arba ruda su juodais dryžiais. Prisitaikę gyventi karštyje – priklausomai nuo metų laiko, kinta antilopinio kiškio medžiagų apykaita. Kailis atspindi karštį. Šis kiškis gali sulėtinti kraujotaką, nukreipdamas ją į ausis, taip vėsindamas kūną.

## Buveinė
Arizonoje antilopinis kiškis sutinkamas žole apaugusiose atšlaitėse. Meksikoje įsikuria atvirose, žemose ganyklose, prieškalnėse su žemais krūmeliais bei žolynais. Taip pat gyvena prie vandens telkinių krantų esančiose prieškalnėse.

## Dauginimasis
Dauginimosi sezonas trunka gruodžio–rugsėjo mėn. Patelė per metus išveda 3–4 vadas. Nėštumas trunka 6 savaites, vadoje būna 3–4 kiškiukai. Mažyliai jau po penkių dienų yra gana savarankiški. Kiškiukais rūpinasi tik patelė. Manoma, jog patelė vienos vados kiškiukus „išbarsto“ skirtingose vietose ir naktį sugrįžta jų pamaitinti, tačiau šie duomenys nėra patvirtinti.

## Mityba
Beveik negeria vandens – pakankamai jo gauna grauždamas kaktusus. Antilopinis kiškis skabo lapus, ieško grūdų bei įvairių sultingųjų augalų. Kartais užsiima geofagija.

## Galerija

File:Antelope_Jackrabbit_area.png|Paplitimo arealas
AntelopeJackrabbitAug06.jpg|Užsimaskavęs antilopinis kiškis
File:Antelope Jackrabbit-2.jpg|Piešinys


## Nuorodos
* Lapus skabanti antilopinis kiškis (video medžiaga)
* Antilopinis kiškis (informacija anglų k.)
Paukštakių tvenkinys

**Paukštakių tvenkinys** - tvenkinys Lietuvoje, Plungės rajone, 13 km į šiaurės rytus nuo Plungės. Sudarytas užtvenkus Kumžių upalį (Sruojos intakas) 2,7 km nuo jo žiočių. Tvenkinio ilgis iš pietų į šiaurę - 0,82 km, plotis - iki 0,49 km. Altitudė 161,5 m. Kranto linija labai vingiuota, iš vakarų ir šiaurės rytų yra įsiterpę didoki pusiasaliai. Yra 0,74 ha medžiais apaugusi sala. Krantai aukštoki, daugelyje vietų apaugę medžiais ir krūmais. Į pietvakarius stūkso miškas. Aplinkui plyti pievos. Šalia įsikūręs Vaištarų kaimas. Šiaurine pakrante eina geležinkelis Kužiai - Kretinga.

Tvenkinys įrengtas 1987 m.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Plungės parko I tvenkinys

**Plungės parko I tvenkinys** - tvenkinys Lietuvoje, Plungės mieste, Plungės dvaro parko pietrytinėje dalyje. Sudarytas užtvenkus bevardį upelį (Babrungo intakas) 0,09 km nuo jo žiočių. Tvenkinio ilgis iš šiaurės į pietus - 0,14 km, plotis - iki 0,06 km. Altitudė 109,6 m. Krantai žemi, ištisai apaugę medžiais. Priešsroviui iškart telkšo Plungės parko II tvenkinys.

## Šaltiniai
Plungės parko III tvenkinys

**Plungės parko III tvenkinys** - tvenkinys Lietuvoje, Plungės mieste, Plungės dvaro parko rytiniame pakraštyje. Sudarytas užtvenkus bevardį upelį (Babrungo intakas) 0,39 km nuo jo žiočių. Tvenkinio ilgis iš šiaurės rytų į pietvakarius - 0,19 km, plotis - iki 0,06 km. Altitudė 111,3 m. Krantai neaukšti, vakarinis krantas apaugęs medžiais. Pasroviui į pietus iškart telkšo Plungės parko II tvenkinys. Pietrytinėje pakrantėje įrengtas Plungės miesto stadionas, į šiaurės rytus už kelio Nr.3201 (Truikiai - Prūsaliai) yra Plungės geležinkelio stotis.

## Šaltiniai
Plungės parko IV tvenkinys

**Plungės parko IV tvenkinys** - tvenkinys Lietuvoje, Plungės mieste, Plungės dvaro parko vakarinėje dalyje. Sudarytas užtvenkus bevardį upelį (Babrungo intakas) 0,13 km nuo jo žiočių. Tvenkinio ilgis iš šiaurės į pietus - 0,32 km, plotis - iki 0,065 km. Tvenkinys sudarytas iš 3 dalių, jų altitudės 109,8 m, 109 m ir 107,6 m. Krantai žemi, ištisai apaugę medžiais. Tvenkinio vidurinėje dalyje susiaurėjusioje vietoje nutiestas tiltelis. Pasroviui iškart telkšo pasagos formos 0,31 ha tvenkinys.

## Šaltiniai
Plungės miesto HE tvenkinys

**Plungės miesto HE tvenkinys** - tvenkinys Lietuvoje, Plungės mieste. Sudarytas užtvenkus Babrungo upę (Minijos intakas) 22,1 km nuo jos žiočių. Tvenkinio ilgis iš rytų į vakarus - 0,7 km, plotis - iki 0,035 km. Altitudė 108,2 m. Krantai daugiausia aukšti, apaugę medžiais, o rytinis krantas žemas ir pelkėtas. Pagrindinė tvenkinio dalis ilga ir siaura, neišsiliejanti iš upės vagos. Netoli užtvankos pietinėje pakrantėje yra suformuota netaisyklingo stačiakampio formos tvenkinio dalis šiaurėje siauru sąsiauriu besijungianti su pagrindine dalimi.

Tvenkinys įrengtas 1993 m., kai buvo pastatyta 40 kW galios mažoji hidroelektrinė.

## Šaltiniai
Ferndale Athletic FC

**Ferndale Athletic** – Velso futbolo klubas iš Ferndeilo ().

## Istorija
Žaidė aukščiausioje Velso lygoje, vėliau žemesniuose divizionuose. Dabar dėmesys skiriamas jaunimo komandoms.

## Sezonai

|}

Šaltinis: 

## Išnašos

## Nuorodos
* https://twitter.com/ferndaleathfc
* RSSSF duomenų bazė
Prūsalių I tvenkinys

**Prūsalių I tvenkinys** – tvenkinys Lietuvoje, Plungės rajone, 5 km į vakarus nuo Plungės, Prūsalių gyvenvietėje. Sudarytas užtvenkus Liepupės upę (Babrungo intakas) 1,2 km nuo jos žiočių. Tvenkinio ilgis iš šiaurės į pietus – 0,31 km, plotis – iki 0,11 km. Altitudė 96,1 m. Krantai aukštoki, šlaitai apaugę medžiais ir krūmynais. Tvenkinys labai užžėlęs vandens augalija, šiaurinis galas užpelkėjęs, skersai eina kelias Nr.3201 (Truikiai – Prūsaliai). Į rytus įsikūrusi kolektyvinių sodų bendrija.

## Šaltiniai
Prūsalių II tvenkinys

**Prūsalių II tvenkinys** - tvenkinys Lietuvoje, Plungės rajone, 5 km į šiaurės vakarus nuo Plungės. Sudarytas užtvenkus Liepupės upę (Babrungo intakas) 2,4 km nuo jos žiočių. Tvenkinio ilgis iš šiaurės į pietus - 1,66 km, plotis - iki 0,25 km. Yra 5 a salelė. Altitudė 104,5 m. Šiaurinės tvenkinio dalies krantai aukšti. Rytinėje pakrantėje stūkso miškas, vakarinėje įsikūrusi Alksnėnų kolektyvinių sodų bendrija, pietiniame - Kaušėnų kolektyvinių sodų bendrija. Šiaurinį tvenkinio galą skersai kerta kelias . 

Tvenkinys įrengtas 1982 m.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Griausmapaukštis

**Griausmapaukštis** () – mitologinis Šiaurės Amerikos indėnų tautų paukštis, kaip teigiama, turįs nepaprastų galių. Jo mitologija labiausiai išvystyta šiaurės vakarų tautų pasaulėvaizdyje, bet pasitaiko ir prerijų indėnų bei pietvakarių indėnų mitologijoje (algonkinų, sijų-dakotų, pueblų).

Pasak mitų, Griausmapaukštis išmokęs žmones statyti didžiuosius namus, totemų stulpus (paprastai Griausmapaukštis vainikuoja totemo stulpo viršūnę). Pasak kvakiutlių mitų, griaustinis kyla kai Griausmapaukštis susigrumia su milžiniška gyvate – piktadariu Sisijutliu. Šio siaubūno žvilgsnis mirtinas, o jį nugalėti galima tik dvasios tyrumu ir galia.

Griausmapaukštis taip vadinamas skirtingomis kalbomis: lakotų – *Wakį́yą*, nutkų – *Kw-Uhnx-Wa*, odžibvių – *animikii* arba *binesi*, kvakiultlių – *tsoona*.

## Šaltiniai
SpaceX

**Space Exploration Technologies Corp.** (dažnai vadinama **SpaceX**) – privati JAV astronautikos bendrovė, 2002 m. įkurta verslininko Elon Musk. Bendrovė įkurta siekiant sumažinti kosmoso kelionių kainas ir įgyvendinti Marso kolonizaciją.

Bendrovė yra sukūrusi nešančiąją raketą „Falcon 9“ ir daugkartinio naudojimo kosminį transporto laivą „SpaceX Dragon“ (vėliau „SpaceX Dragon 2“), kurie naudojami krovinių gabenimui į Žemės orbitą. 2018 m. vasario 6 d. „SpaceX“ atliko pirmąjį sėkmingą galingiausios naudojamos raketos „Falcon Heavy“ paleidimą. Raketa bus naudojama krovinių iškėlimui į Žemės orbitą. Vėliau tikimasi, kad raketa padės nugabenti krovinius ir astronautus į Mėnulį bei Marsą.

## Pasiekimai
Pagrindiniai „SpaceX“ kompanijos pasiekimai: pirmasis privatus skysto kuro raketos orbitos pasiekimas („Falcon 1“ 2008 m.), pirmoji privati kompanija, kurios raketa sėkmingai pakilo, pasiekė orbitą ir grįžo atgal į Žemę („Dragon“ 2010 m.), pirmoji privati kompanija, nusiuntusi krovinius į Tarptautinę kosminę stotį („Dragon“ 2012 m.), pirmasis orbitinės raketos vertikalus nusileidimas („Falcon 9“ 2015 m.), pirmasis daugkartinis orbitinės raketos panaudojimas („Falcon 9“ 2017 m.) ir pirmoji privati kompanija, sėkmingai paleidusi objektą į Saulės sistemą („Falcon Heavy“ 2018 m.). 

2016 m. „SpaceX“ sėkmingai nuleido raketą ant platformos vandenyne.

„SpaceX“ turi pasirašiusi kontraktą su NASA dėl astronautų ir krovinių gabenimo į Tarptautinę kosminę stotį su „Dragon“ raketa.

2016 m. rugsėjį kompanijos vadovas E. Musk pristatė kompanijos tarpplanetinio transporto sistemos planus. Pagal juos, kompanija finansuos ir kurs erdvėlaivius bei kitas sistemas, galinčias gabenti krovinius ir astronautus į kitas planetas. 

2017 m. E. Musk pranešė, kad turi dviejų žmonių užsakymus „Dragon“ raketa juos nugabenti į Mėnulio orbitą bei grįžti į Žemę. Buvo planuojama tai atlikti 2018 m. Sėkmės atveju tai būtų buvęs pirmasis Mėnulio turizmo atvejis.

2019 m. kovo 2 d. įvyko demonstracinis bepilotis daugkartinio naudojimo laivo „Dragon 2“ skrydis į TKS.

2019 m. gegužės 24 d. bendrovės raketa „Falcon 9“ į orbitą iškėlė pirmuosius 60 palydovų kuriamam palydovinio interneto palydovų tinklui „Starlink“.

2020 m. gegužės 30 d. įvyko pirmasis pilotuojamas daugkartinio naudojimo laivo „Dragon 2“ skrydis į TKS. Astronautai Bobas Behnkenas ir Dougas Hurley 15:22 val. vietos laiku pakilo iš Kenedžio kosminių tyrimų centro.

2021 m. balandžio 16 d. NASA pasirinko „SpaceX“ išsilaipinimo Mėnulyje misijai. 2,9 mlrd. JAV dolerių vertės sutartyje numatytas kosminio laivo „Starship“ prototipas, kurio bandymai šiuo metu atliekami „SpaceX“ objekte pietų Teksase.

## Šaltiniai
Kjetil André Aamodt

**Chjetilis Andrė Omotas** (g. 1971 m. rugsėjo 2 d.) – Norvegijos kalnų slidininkas, daugkartinis olimpinis ir pasaulio čempionas, Pasaulio taurės laimėtojas.

## Biografija

Chjetilis Andrė Omotas gimė 1971 m. rugsėjo 2 d. Osle (Norvegija). Jo treneriu buvo tėvas Finas Omotas. Pavyzdžiu buvo švedų kalnų slidininkas Ingmaras Stenmarkas. Besimokydamas Chjetilis gyveno kartu viename kambaryje su Lase Kjusu ir jie laimėjo visus aukso medalius 1990 m. jaunių pasaulio čempionate. Jis debiutavo 1992 m. Albervilio žiemos olimpinėse žaidynėse laimėdamas auksą supermilžine slalome ir bronzą didžiajame slalome. Ch. A. Omotas tapo vienu iš dominuojančių savo meto kalnų slidininkų ir su 8 medaliais olimpinėse žaidynėse (iš jų 4 aukso) − labiausiai tituluotu kalnų slidininku olimpiadų istorijoje. Be to, jis iškovojo 12 medalių pasaulio čempionatuose, tarp kurių 5 aukso. 1994 m. jis vienintelį kartą nugalėjo Pasaulio taurės bendrojoje įskaitoje, jis yra laimėjęs visų atskirų rungčių etapus ir surinko 13252 pasaulio taurės taškų per savo karjerą. Jam sekėsi tiek greičio, tiek techniškose rungtyse. 2006 m. Turino olimpiadoje jis laimėjo paskutinį aukso medalį slalome supermilžine ir 2007 m. pasitraukė iš sporto, apsigyveno Monake.

## Pasiekimai
* Keturiskart olimpinis čempionas;
** 1992 m. Albervilis: auksas slalome supermilžine, bronza didžiajame slalome.
** 1994 m. Lilehameris: 2 sidabro medaliai greitajame nusileidime ir dvikovėje, bronza slalome supermilžine;
** 2002 m. Solt Leik Sitis: 2 aukso medaliai slalome supermilžine ir dvikovėje.
** 2006 m. Turinas: auksas slalome supermilžine;
* Penkiskart pasaulio čempionas;
** 1991 m. Salbak Hinterglemas: sidabras slalome supermilžine;
** 1993 m. Morioka, Šizukuišis: 2 aukso medaliai slalome ir didžiajame slalome, sidabras dvikovėje;
** 1995 m. Siera Nevada: bronza supermilžine;
** 1997 m. Sestrierė: auksas dvikovėje;
** 1999 m. Veilas/Biver Krykas: auksas dvikovėje, bronza greitajame nusileidime;
** 2001 m. Sankt Antonas: auksas dvikovėje, sidabras didžiajame slalome;
** 2003 m. Sankt Moricas: sidabras greitajame nusileidime, bronza dvikovėje;
* 1994 m. bendrosios įskaitos Pasaulio taurės laimėtojas;
* 21 pergalė FIS Pasaulio taurės etapuose.

## Šaltiniai
Stanelių tvenkinys

**Stanelių tvenkinys** – tvenkinys Lietuvoje, Plungės rajone, 7 km į šiaurės rytus nuo Plungės, Stanelių gyvenvietės pietiniame pakraštyje. Sudarytas užtvenkus Pietvės upę (Babrungo intakas) 3,5 km nuo jos žiočių. Tvenkinio ilgis šiaurės rytų-pietvakarių-šiaurės vakarų kryptimi – 1,8 km, plotis – iki 0,14 km. Yra 3 a salelė. Altitudė 127,5 m. Krantai aukštoki, daugiausia apaugę medžiais ir krūmynais. Į šiaurės vakarus, Pietvės upės slėnyje, stūkso miškas, kuriame šiauriau užtvankos yra Stanelių piliakalnis. Į pietus įsikūręs Lankos Lauko, į rytus – Tarvainių kaimai. Tvenkinio vidurinę dalį skersai kerta kelias Nr.3207 (Staneliai – Vilkaičiai). Į pietryčius nuo tvenkinio eina Kužiai – Kretinga geležinkelis.

Tvenkinys įrengtas 1980 m.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Charles Leclerc

**Šarlis Lekleras** (; g. 1997 m. spalio 16 d., Monte Karle, Monake) – Monako Formulės 1 lenktynininkas, nuo 2019 m.  atstovaujantis Scuderia Ferrari komandai. Jo brolis Arthur Leclerc irgi yra lenktynininkas ir nuo 2021 m. dalyvauja Formulės 3 čempionate.

## Biografija
Šarlis savo lenktynininko karjerą pradėjo 2005 m. Prancūzijos kartingų čempionate. Jis laimėjo 2005, 2006 ir 2008 m. Įvairių lygių kartingų čempionatuose monakietis dalyvavo iki 2013 m.

2014 m. Šarlis perėjo į Formula Renault 2.0 Alps čempionatą. Jame pelnė 2 pergales ir liko antroje galutinės įskaitos vietoje. 

2015 m. Š. Lekleras perėjo į Formulės 3 lenktynes ir ten pelnė 4 pergales.

2016 m. debiutavęs GP3 serijos čempionate pelnė 3 pergales ir tapo serijos čempionu. Dar po metų jis tapo Formulės 2 čempionu. 

### Formulė 1
2018 m. sezone monakietis debiutavo Formulės 1 lenktynėse su Sauber komanda. Čia pasiekęs puikius rezultatus ir surinkęs 39 taškus po metų buvo pakviestas į Ferrari ekipą.

2019 m. sezone Ferrari bolidas buvo konkurencingas ir leido Šarliui pasiekti 2 pergales bei 7 pole pozicijas. Sezono pabaigoje jis užėmė 4 vietą galutinėje įskaitoje. Šiame sezone Šarlis tapo pirmuoju lenktynininku iš Monako, pelniusiu Formulės 1 GP pergalę.

2020 m. Ferrari greičiu neprilygo lyderiams, tad tai buvo prasčiausias monakiečio sezonas – jis pelnė tik 98 taškus ir galutinėje įskaitoje liko 8 vietoje.

2021 m. sezone monakietis pelnė 2 pole pozicijas, tačiau vėl nepasiekė nei vienos pergalės. Su 159 taškais jis liko 7 vietoje. Jo komandos draugas Carlos Sainz Jr. galutinėje įskaitoje užėmė aukštesnę vietą ir tai įvyko pirmą kartą Š. Leklero karjeroje.

Pirmose 2022 m. lenktynėse Bahreine monakietis pelnė savo trečiąją pergalę karjeroje. Po šios pergalės jis tapo pirmuoju lenktynininku iš Monako, pirmavusiu bendroje Formulės 1 įskaitoje.

## Šaltiniai

## Nuorodos

* Charles Leclerc tinklapis
Stonaičių II tvenkinys

**Stonaičių II tvenkinys** – tvenkinys Lietuvoje, Plungės rajone, 4 km į vakarus nuo Varkalių, Stonaičių gyvenvietės rytinėje dalyje. Sudarytas užtvenkus bevardį upelį (Babrungo intakas) 0,7 km nuo jo žiočių. Tvenkinio ilgis iš rytų į vakarus – 0,21 km, plotis – iki 0,13 km. Altitudė 79 m. Priešsroviui iškart telkšo Stonaičių I tvenkinys, pasroviui – Stonaičių III tvenkinys ir dar 1 tvenkinys iš 4 Stonaičių tvenkinių kaskados. Krantai žemi, aplinkui plyti dirbami laukai. Į pietus, už kelio Nr.3223 (Stonaičiai – kelias ), auga sodai.

## Šaltiniai
Stonaičių III tvenkinys

**Stonaičių III tvenkinys** – tvenkinys Lietuvoje, Plungės rajone, 4,5 km į vakarus nuo Varkalių, Stonaičių gyvenvietėje. Sudarytas užtvenkus bevardį upelį (Babrungo intakas) 0,6 km nuo jo žiočių. Tvenkinio ilgis iš rytų į vakarus – 0,1 km, plotis – iki 0,065 km. Altitudė 77,3 m. Krantai neaukšti. Priešsroviui iškart telkšo Stonaičių II tvenkinys ir dar 1 tvenkinys iš 4 Stonaičių tvenkinių kaskados, pasroviui iškart – Stonaičių IV tvenkinys. Į pietus už kelio Nr.3223 (Stonaičiai – kelias ) auga sodai.

## Šaltiniai
Stonaičių IV tvenkinys

**Stonaičių IV tvenkinys** – tvenkinys Lietuvoje, Plungės rajone, 4,5 km į vakarus nuo Varkalių, Stonaičių gyvenvietės centre. Sudarytas užtvenkus bevardį upelį (Babrungo intakas) 0,44 km nuo jo žiočių. Tvenkinio ilgis iš rytų į vakarus – 0,15 km, plotis – iki 0,1 km. Altitudė 73,9 m. Krantai neaukšti, vietomis apaugę medžiais. Priešsroviui iškart telkšo Stonaičių III tvenkinys ir dar 2 iš 4 Stonaičių tvenkinių kaskados. Į pietus už kelio Nr.3223 (Stonaičiai – kelias ) įsikūrę Stonaičių socialinės globos namai.

## Šaltiniai
Brecon Corinthians AFC

**Brecon Corinthians** – Velso futbolo klubas iš Breikono ().

## Istorija
Klubas įkurtas 1946 m. 

Žaidė antros pakopos pirmenybėse, bet jose neįsitvirtino.

Pastaruoju metu (nuo 1999 m.) žaidžia veteranų pirmenybėse.

## Sezonai

|}
Šaltinis: 

## Išnašos

## Nuorodos
* RSSSF duomenų bazė
Rogučių ledo ritulys

**Rogučių ledo ritulys** () – neįgaliems sportininkams žaisti pritaikytas ledo ritulys.  Sukurtas 1960-ųjų pradžioje Stokholme (Švedija), reabilitacijos centre. Šiuo metu yra viena iš populiariausių sporto šakų žiemos parolimpinių žaidynių programoje.

## Istorija

Du vyrai iš Švedijos sukūrė specialias rogutes, skirtas judėti aikštelėje neįgaliems ledo ritulininkams. Pagal projektą dvejos pačiūžų geležtės buvo taip pritvirtintos prie metalinio rėmo, kad po pakelta konstrukcija galėtų laisvai praslysti mušamas ritulys. Žaidėjams buvo pagamintos dvi lenktos lazdos su dviračių rankenomis galuose. Nors šiuolaikinėse parolimpinėse žaidynėse yra įvairių matmenų ir svorio apribojimų neįgalių ritulininkų naudojamai įrangai, tačiau jos konstrukcija ir dizainas mažai pasikeitė nuo švedų sukurtų pirmųjų pavyzdžių.

Nepaisant nuslūgusio pradinio susidomėjimo rogučių ledo rituliu, 1971 m. pradėtos žaisti oficialios varžybos Europoje tarp penkių komandų. 1981 m. Didžiojoje Britanijoje susikūrė pirmoji rogučių ledo ritulio komanda, o netrukus 1982 m. – ir Kanadoje. Nuo 1990 m. pirmoji neįgalių ledo ritulininkų rinktinė suformuota JAV, 1993 m. – Estijoje ir Japonijoje. 1994 m. ši sporto šaka oficialiai pristatyta parolimpinėse žaidynėse Lilehameryje, Norvegijoje, kur Švedija iškovojo pirmąjį aukso medalį neįgaliųjų  ledo ritulio varžybose. 1998 m. Nagano (Japonija) žaidynėse aukso medalius laimėjo norvegai, sidabro – kanadiečiai, bronzos – švedai. 2010 m. Vankuverio (Kanada) parolimpinėse žaidynėse pirmą kartą rogučių ledo ritulio nacionalinės rinktinės galėjo būti mišrios, sudarytos iš vyrų ir moterų, nors anksčiau varžėsi tik vyrai.

## Taisyklės

Pirmą kartą tarptautinės rogučių ledo ritulio taisyklės sukurtos 1990-aisiais, remiantis kanadietiškomis taisyklėmis. Išskirtinė taisyklė yra galimybė atakuoti priešininką rogučių rėmo priekine dalimi. Ledo ritulio aikštelės šonuose įrengiami patogūs išleidimo vartai su ištisine ledo danga, kad žaidėjai be pašalinių pagalbos galėtų įčiuožti prie savo komandos ar nubaustųjų suolelių. Šiose zonose paklojama šaldyto ledo ar slidaus plastiko danga, kad ji nepažeistų rogučių geležčių.

Visiems žaidėjams privalu naudoti Ledo ritulio sertifikavimo tarybos HECC (*Hockey Equipment Certification Council*) standartus atitinkantį inventorių ir apsaugos įrangą. Lazdos, kurių pagalba sportininkas remiasi į ledą ir atsispiria, gaminamos iš šiuolaikinių kompozicinių medžiagų, savo forma primena „tikras“ ledo ritulio lazdas. Jos yra trumpos, viename gale plokštėjančios ir lenktos, kitame – su nedideliais dantukais, skirtais kabintis į ledą judant ir manevruojant. Dantukai privalo būti palyginti smulkūs, kad negadintų ledo ir nesužalotų žaidėjų.

Panašios rogutės gali būti naudojamos ledo rogučių lenktynėse.

## Šalių pasiekimai parolimpinėse žaidynėse

::• *Duomenys iki 2018 m.*

## Šaltiniai

## Nuorodos

* Rogučių ledo ritulys Tarptautinio parolimpinio komiteto svetainėje
* Rogučių ledo ritulys (''youtube.com'')
Povilas Rotomskis

**Povilas Rotomskis** (1906 m. kovo 22 d. Žeimelis – 1962 m. gegužės 17 d. Vilnius) – Lietuvos pedagogas, Lietuvos TSR ūkio, politinis ir visuomenės veikėjas.

## Biografija
1926–1928 m. mokėsi Panevėžio mokytojų seminarijoje. 1928 m. Panevėžyje su kitais organizavo Gegužės Pirmosios demonstraciją, 1928–1938 m. kalintas.

1940–1941 m. LTSR Vyriausybės atstovas prie TSRS liaudies komisarų tarybos. 1942–1944 m. TSRS konsulato Niujorke darbuotojas. Gyrėsi, kad likvidavo tuo metu Klivlende, JAV gyvenusį Antaną Smetoną „nepalikdamas jokių pėdsakų“. 1944–1946 m. Lietuvos TSR užsienio reikalų liaudies komisaras, 1946–1948 m. LTSR užsienio reikalų ministras. 1945 m. vadovavo TSRS delegacijai Varšuvos derybose dėl Lenkijos ir TSRS piliečių repatriacijos. 1949–1950 m. Lietuvos rašytojų sąjungos valdybos atsakingasis sekretorius, 1950–1953 m. Vilniaus srities vykdomojo komiteto pirmininko pavaduotojas. 1956–1962 m. Lietuvos draugystės su užsienio šalimis draugijos prezidiumo pirmininkas.

1926 m. LKP, nuo 1940 m. TSKP narys. 1947–1951 m. LTSR Aukščiausiosios Tarybos deputatas.

|-

## Šaltiniai
Stonaičių I tvenkinys

**Stonaičių I tvenkinys** - tvenkinys Lietuvoje, Plungės rajone, 4 km į vakarus nuo Varkalių, Stonaičių gyvenvietės rytiniame pakraštyje. Sudarytas užtvenkus bevardį upelį (Babrungo intakas) 0,94 km nuo jo žiočių. Tvenkinio ilgis iš rytų į vakarus - 0,17 km, plotis - iki 0,1 km. Altitudė 80,9 m. Krantai žemi, aplinkui plyti pievos ir dirbami laukai. Pasroviui iškart telkšo Stonaičių II tvenkinys ir dar 2 tvenkiniai iš 4 Stonaičių tvenkinių kaskados.

## Šaltiniai
Run the Jewels 3

**„Run the Jewels 3“** – trečiasis amerikiečių repo grupės „Run the Jewels“ studijinis albumas. Albumas išleistas 2016 m. gruodžio 24 d, trys savaitės prieš anksčiau nustatytą išleidimo datą. Albume taip pat pasirodo Danny Brown, Joi, Trina, Boots, Tunde Adebimpe, Zack de la Rocha ir Kamasi Washington. Prieš pasirodant albumui, trys jo dainos išleistos kaip singlai: „Talk to Me“, „2100“ ir „Legend Has It“.

Kaip ir praeiti grupės albumai, „Run the Jewels 3“ sulaukė teigiamo kritikų įvertinimo. Albumas debiutavo 35 vietoje *US Billboard 200* sąraše ir 8 vietoje *US Top R&B/Hip-Hop Albums* sąraše. Per pirmąją savaitę parduota 41 000 jo kopijų.

## Dainų sąrašas

## Šaltiniai
Morriston Town AFC

**Morriston Town** – Velso futbolo klubas iš Moristono ().

## Istorija
Klubas įkurtas **Midland Athletic** vardu. Žaisdavo regioninėse pirmenybėse. Buvo iškopę į antrą pakopą.

## Sezonai

|}šaltinis: 

## Išnašos

## Nuorodos
* Twitter paskyra
* RSSSF duomenų bazė
Pembroke Borough AFC

**Pembroke Borough** – Velso futbolo klubas iš Pembruk Doko ().

## Istorija
Buvo iškopę į antros pakopos pirmenybes. Vėliau iškrito į žemesnius divizionus. Nuo 2013 m. žaidžia penktos pakopos pirmenybėse.

## Sezonai

|}

Šaltinis: 

## Išnašos

## Nuorodos
* RSSSF duomenų bazė
Neįgaliųjų vežimėlių lenktynės

**Neįgaliųjų vežimėlių lenktynės** – fizinę negalią turinčių sportininkų lenktynės, vykdomos su pritaikytais sportiniais neįgaliųjų vežimėliais. Varžomasi sporto stadionų takeliuose ir įprastuose keliuose. Šiose lenktynėse gali dalyvauti įvairias kvalifikacines neįgalumo kategorijas atitinkantys sportininkai: su amputuotomis galūnėmis, stuburo pažeidimais, cerebriniu paralyžiumi, daline rega (kombinuojama su kita negalios forma). 

Pagrindinės neįgaliųjų vežimėlių lenktynės vyksta vasaros parolimpinėse žaidynėse nuo 1960 m. Sportininkai lenktyniauja su specialios konstrukcijos vežimėliais, su kuriais išvysto 30 km/h ir didesnį greitį. Tai viena iš populiariausių parolimpinės atletikos rungčių.

## Rungtys

Neįgaliųjų vežimėlių lenktynės organizuojamos įvairiose distancijose: sprinto (100, 200 ir 400 m), vidutiniųjų nuotolių (800 ir 1500 m), ilgųjų nuotolių (5000 ir 10 000 m) ir estafetėje (4 × 100 m bei 4 × 400 m). Taip pat bendro naudojimo keliuose vyksta vežimėlių maratono varžybos. Jos yra įtraukiamos ir į žymių Bostono, Niujorko, Londono bėgikų maratonų programas.

Lietuvoje populiariose 1000 kilometrų lenktynėse organizuojamos vežimėlių slalomo varžybos, kurių metu savo jėgas gali išmėginti ir negalią turintys žmonės su sportiniais neįgaliųjų vežimėliais.

## Lenktynių vežimėliai

Tarptautinio parolimpinio komiteto lengvosios atletikos rungčių taisyklės apibrėžia vežimėlių naudojimą neįgalių sportininkų lenktynėms bei lengvosios atletikos rungtims. Jie paprastai būna lengvų konstrukcijų, su pneumatiniais ratais.  Leidžiama naudoti tik rankomis varomus ir vairuojamus vežimėlius. Jų neleidžiama varyti įvairiais mechaniniais svertais, išskyrus sukamą rankinį būgną. Privaloma, kad vežimėlis turėtų mažiausiai du didelius ir vieną mažą ratą. Didžiojo rato skersmuo su pripūsta padanga neturi viršyti 70 cm, mažojo – 50 cm. Taikomas apribojimas vežimėlio aukščiui – jo konstrukcija negali būti aukštesnė nei 50 cm nuo žemės. 

## Galerija


2013 IPC Athletics World Championships - 26072013 - Catherine Debrunner of Switzerland during the Women's 400M - T53 second semifinal.jpg|Vežimėlis lenktynių starte
Wheelchair Racing Parapan 2007.jpg|Brazilų lektynininkas Wendel Silva Soares 400 m lektynėse (2007 m.)
Women's wheelchair, London Marathon 2011.jpg|Moterys Londono maratone, 2011 m.
71 ACPS Atlanta 1996 Track Paul Wiggins.jpg|Parolimpinėse žaidynėse Atlantoje, 1996 m.
2013 IPC Athletics World Championships - 200m.jpg|Pasaulio čempionatas, 2013 m.
Defense.gov photo essay 100514-F-1830P-475.jpg|JAV karinių pajėgų varžybose


## Šaltiniai

## Nuorodos

* Tarptautinis parolimpinis komitetas. Lengvosios atletikos rungčių taisyklės 2016–2017 m.
Blaenrhondda AFC

**Blaenrhondda** – Velso futbolo klubas iš Blaenrondos.

## Istorija
Klubas įkurtas 1934 m. Žaidė aukščiausioje Velso lygoje, vėliau žemesniuose divizionuose. Dabar dėmesys skiriamas jaunimo komandoms.

## Sezonai

|}

Šaltinis: 

## Išnašos

## Nuorodos
* https://twitter.com/blaenrhonddaf
* SOCCERWAY
Benjamin Raich

**Bendžaminas Raichas** (g. 1978 m. vasario 28 d.) – Austrijos kalnų slidininkas, olimpinis ir pasaulio čempionas, Pasaulio taurės laimėtojas.
## Biografija

Bendžaminas Raichas gimė 1978 m. vasario 28 d. Arclyje, Austrijos Tirolyje. Būdamas 15 metų pradėjo lankyti gretimo Štamso miestelio slidinėjimo mokyklą. Būdamas 18 metų laimėjo slalomo rungtį 1996 m. pasaulio jaunių čempionate. Kitais metais laimėjo didžiojo slalomo jaunių čempiono titulą. 1998 m. Kran Montanoje (Šveicarija) jis laimėjo pirmuosius FIS pasaulio taurės varžybų įskaitos taškus finišavęs 10-u didžiojo slalomo rungtyje. 2002 m. Solt Leik Sičio olimpiadoje B. Raichas laimėjo pirmąjį olimpinį medalį − bronzą dvikovėje. Kitas bronzos medalis jam atiteko slalomo rungtyje po brito Alain Baxter teigiamo dopingo testo. 2005 m. Bormijuje jis tapo pasaulio čempionu dvikovėje ir slalome, iškovojo sidabrą didžiajame slalome ir bronzą slalome supermilžine, tačiau tų metų Pasaulio taurės bendrojoje įskaitoje buvo aplenktas amerikiečio Bodės Milerio. 

2006 m. Turine jis iškovojo olimpinius aukso medalius didžiojo slalomo ir slalomo rungtyse. Per septynis iš eilės metus B. Raichas bendrojoje Pasaulio taurės įskaitoje nenusileido žemiau trečios vietos ir joje nugalėjo 2006 metais. 2010 m. Vankuveryje B. Raichas pasiekė aukščiausią 4 vietą slalome ir laimėjo tik 1 Pasaulio taurės etapą iki 2014 m. Sočio olimpiados, kurioje užėmė 7 vietą didžiajame slalome. 2015 m. rugsėjį jis paskelbė pasitraukiantis iš sporto. Buvo pramintas „Blicu iš Pico“ (*Der Blitz aus Pitz*, pagal Pico regioną) po jo dviejų jaunių čempiono titulų. Jos sesuo Karina irgi buvo kalnų slidininkė. 

## Pasiekimai
* Dukart olimpinis čempionas:
** 2002 m. Solt Leik Sitis: 2 bronzos medaliai dvikovėje ir slalome;
** 2006 m. Turinas: 2 aukso medaliai slalome ir didžiajame slalome;
* Dukart pasaulio čempionas (ind. rungtys):
** 2001 m. Sankt Antonas: sidabras slalome;
** 2005 m. Bormijus: 2 aukso medaliai dvikovėje ir slalome, sidabras didžiajame slalome, bronza slalome supermilžine;
** 2007 m. Orė: sidabras dvikovėje;
** 2009 m. Valdizeras: sidabras didžiajame slalome;
* 2006 m. bendrosios įskaitos Pasaulio taurės laimėtojas;
* 36 pergalės FIS Pasaulio taurės etapuose.

## Šaltiniai
PlayerUnknown's Battlegrounds

**PlayerUnknown's Battlegrounds** – daugelių žaidėjų išlikimo žanro internetinis žaidimas, kuriamas „PUBG Studios“ kompanijos (Korėjos „Bluehole“ filialas). Žaidimas pradėtas kurti remiantis japonų filmo „Karališkas mūšis“ scenarijumi. Pats filmas Japonijoje tapo hitu ir yra vienas daugiausiai pajamų surinkusių filmų savo šalyje.

Žaidime iki 100 žaidėjų vienu lėktuvu pasiekia salą ir turi išgyventi. Žaidėjas įvairiose vietose gali susirasti įvairių ginklų, kuprinių, apsaugos ir kitų išgyvenimo daiktų, žudydamas kitus žaidėjus arba slapstydamasis turi išgyventi iki tol, kol lieka vienas išgyvenęs žaidėjas. 

Bėgant laikui saugi žaidimo zona saloje mažėja ir žaidėjai priversti eiti į saugią zoną. Taip pabaigoje visi išgyvenę žaidėjai atsiduria vienoje zonoje. Vienas žaidimas trunka iki 30 minučių.

Galutinė žaidimo versija „Windows“ operacinei sistemai ir „Xbox One“ konsolei buvo išleista 2017 m. gruodį. 

2018 m. vasarį planuojama išleisti mobilias žaidimo versijas „Android“ ir „iOS“ sistemoms.

2018 m. „Steam“ parduotuvėje buvo parduota virš 30 milijonų žaidimo kopijų, o maksimalus vienu metu žaidusių skaičius siekė 3 milijonus žaidėjų. Tų pačių metų kovą žaidimas tapo trečiuoju pagal pelningumą „Steam“ platformos žaidimu.

Dar ankstyvo leidimo stadijoje žaidimas laimėjo „Geriausio kelių žaidėjų režimo žaidimo“ apdovanojimą, taip pat geriausių 2017 m. žaidimų apdovanojimuose „PlayerUnknown's Battlegrounds“ buvo nominuotas geriausio metų žaidimo kategorijoje.

Žaidimą išleidus jis laimėjo „Geriausio žaidimo asmeniniams kompiuteriams“, „Geriausio kelių žaidėjų režimo žaidimo“ ir „Geriausio žiūrovų žaidimo“ nominacijas IGN apdovanojimuose.  

2018 m. kovo 19 d. buvo išleista nemokama „PlayerUnknown's Battlegrounds“ versija mobiliesiems įrenginiams.

## Nuorodos
* Oficiali svetainė 

## Šaltiniai
Anna Maria Rizzoli

**Anna Maria Rizzoli** (g. 1953 m. rugpjūčio 26 d. Roma) – italų aktorė, geriausiai žinoma vaidmenimis komedijose (commedia all‘italiana) 8 ir 9 dešimtmečiuose.

1979 m. vedė Sanremo muzikos festivalį. 

## Filmografija

* Peccati in famiglia (1975)
* Il padrone e l'operaio (1975)
* Ride bene... chi ride ultimo (1977)
* Milano... difendersi o morire (1977)
* Kur vyksi atostogauti? (1978)
* Play Motel (1979)
* Scusi lei è normale? (1979)
* Riavanti... Marsch! (1979)
* L'insegnante al mare con tutta la classe (1980)
* Nevykėlis bankininkas (1980)
* La settimana bianca (1980)
* La ripetente fa l'occhietto al preside (1980)
* La cameriera seduce i villeggianti (1980)
* La compagna di viaggio (1980)
* La sai l'ultima sui matti? (1981)
* La settimana al mare (1981)
* Peccati di giovani mogli (1981)
* Uno contro l'altro, praticamente amici (1981)
* Una vacanza del cactus (1981)
* Attenti a quei P2 (1982)
* Il sommergibile più pazzo del mondo (1982)
* Un'età da sballo (1983)
* Le bourreau des coeurs (1983)
* Pazzo d'amore (1999)

## Nuorodos

* IMDb profilis
Vežimėlių akmenslydis

**Vežimėlių akmenslydis** – fizinę judėjimo negalią turinčių sportininkų žaidžiamas akmenslydis,  viena iš sporto šakų, įtrauktų į  žiemos parolimpinių žaidynių programą. 

Žaidimą prižiūri ir vysto Pasaulio akmenslydžio federacija WCF. Jos taisyklės numato, kad vežimėlių akmenslydį gali žaisti asmenys, kurie dėl savo negalios kasdien naudojasi neįgaliųjų vežimėliais, gebantys panaudoti jėgą stumti įrankiams, toleruojantys šaltį ant ledo. Komandas turi sudaryti mišrios sudėtys – vyrai ir moterys. Nuo 2010 m. balandžio Federacija uždraudė elektrinių vežimėlių naudojimą WCF varžybose.

Vežimėlių akmenslydis žaidžiamas įprastoje akmenslydžio ledo aikštelėje. Žaidimas trunka 8 kėlinukus, kiekvienos komandos žaidimui skiriamos 68 min. su minutine pertrauka. Neįgaliųjų rungtynėse akmenys paleidžiami į taikinį iš tvirtai stovinčio vežimėlio, kurį paprastai prilaiko kitas žaidėjas iš už nugaros. Akmuo pastumiamas ranka, persisvėrus per vežimėlio kraštą arba tam tikslui skirta lazda, kurios gale įtaisytas griebtuvas tinkamam kontaktui su akmens rankena. Akmens slydimo greičiui padidinti ledas prieš akmenį šluotele netrinamas.

## Istorija

Vežimėlių akmenslydį pradėta žaisti Europoje XX a. dešimtojo dešimtmečio pradžioje, nuo 2002 m. – Šiaurės Amerikoje. 2002 m. Šveicarijos *Sursee* mieste įvyko pirmasis pasaulio čempionatas, kurio finale šeimininkų komandą 7-6 nugalėjo kanadiečiai. Neįgaliųjų akmenslydis tapo parolimpine sporto šaka Turine (Italija). Šiose žaidynėse 2006 m. nugalėjo Kanados komanda.

## Šalių užimtos vietos parolimpinėse žaidynėse

## Nuorodos

* Vežimėlių akmenslydis Tarptautinio parolimpinio komiteto svetainėje
Žemynas (filmas)

**Žemynas** () – 2011 m. Italijoje sukurta drama apie nelegalius emigrantus.

## Pagrindiniai aktoriai
: *Aktorius – vaidmuo*
* Filippo Pucillo – Filipas
* Donatella Finocchiaro – Džiuljeta
* Beppe Fiorello – Nino
* Mimmo Cuticchio – Ernestas
* Martina Codecasa – Maura
* Tiziana Lodato – Marija

## Turinys

Filmo veiksmas vyksta mažoje saloje netoli Sicilijos. 20-metus Filipo, žuvusio žvejo sūnus, padeda savo dėdei Ernesto žvejoti, tačiau jiems prastai sekasi. Filipo motina Džiuljeta išnuomoja dalį najo jauniems turistams, atvykusiems pailsėti, ir Filipo netrukus su jais susidraugauja. 

Vienos žvejybios metu Filipo su dėde aptinka skėstantį laivelį su emigrantais iš Afrikos. Jie iškviečia pakrantės patrulį, o patys išgelbsti kelis skęstančius. Krante šie pabėga, lieka tik nėščia moteris, kurią Džiuljeta paslepia savo namuose. Policija, sužinojusi apie Ernesto ir Filipo pagalbą emigrantams, konfiskuoja vienintelį šių pragyvenimo šaltinį – laivą. Džiuljeta nori išvaryti besislapstančią moterį, tačiau galiausiai iš žmogiškų paskatų, nusprendžia padėti jai pasiekti žemyną, kur dirba šios vyras...

## Pagrindiniai apdovanojimai
* David di Donatello nominacijos – geriausias filmas; geriausias režisierius (E. Crialese); geriausia aktorė (D. Finocchiaro)
* Ciak d'oro – geriausia muzika (F. Piersanti)
* Globo d'oro – geriausias antrojo plano aktorius (B. Fiorello)
* Globo d'oro (nominacija) – geriausia kinematografija; geriausias režisierius
* Nastro d‘Argento – geriausia muzika
* Nastro d‘Argento – Guglielmo Biraghti apdovanojimas (F. Pucillo)
* Nastro d‘Argento (nominacija) – geriausias režisierius; geriausia kinematografija; geriausia aktorė (D. Finocchiaro); geriausias antrojo plano aktorius (B. Fiorello)
* Kineo apdovanojimas (nominacija) – geriausias filmas; geriausia aktorė (D. Finocchiaro); geriausias antrojo plano aktorius (B. Fiorello)
* Miuncheno filmų festivalis (nominacija) – geriausias užsienio filmas 
* Venecijos kino festivalis – Pasinetti apdovanojimas; UNICEF apdovanojimas; specialus žiuri apdovanojimas
* Venecijos kino festivalis (nominacija) – Auksinis liūtas (E. Crialese)
CBGB

**CBGB** – 2013 m. JAV sukurtas filmas apie legendinį Niujorko undergroundo muzikos klubą, veikusį 1973-2006 m. ir jo įkūrėją Hilly Kristalą.

## Pagrindiniai aktoriai
: *Aktorius – vaidmuo*
* Alan Rickman – Hilly Kristal
* Ashley Greene – Lisa Kristal
* Malin Akerman – Debbie Harry
* Freddy Rodriguez – Idaho
* Stana Katic – Genya Ravan
* Joel David Moore – Joey Ramone
* Kyle Gallner – Lou Reed
* Taylor Hawkins – Iggy Pop
* Mickey Sumner – Patti Smith
* Rupert Grint

## Turinys

1973 m. Hilis Kristalas, jau 2 kartus bankrutavęs, pasiskolina pinigų, kad įgyvendintų savo svajonę – atidarytų muzikos klubą. Jis tikisi, kad netrukus išpopuliarės kantri muzikos stilius, todėl klubą pavadina CBGB (Country, BlueGrass and Blues), tačiau prastos reputacijos vieta ima traukti įvairius keistuolius. Jo klubas tampa vieta, kurioje gauna šansą pasirodyti pradedančios pankroko ir „new wave“ grupės. Kristalas netrunka užsitarnauti pagarbą ir tarp prodiuserių, kai jpo klube nuolat koncertuojanti grupė „The Ramones“ pasirašo leidybinę sutartį. Pražiopsojęs galimybę užsidirbti ir išgelbėti klubą nuo amžinų finansinių nepriteklių, Kristalas nusprendžia tapti kitos grupės, „The Dead Boys“ vadybininku...
Janne Ahonen

**Janė Ahonenas** (Janne Petteri Ahonen, g. 1977 m. gegužės 11 d.) – Suomijos šuolininkas su slidėmis, pasaulio čempionas, Keturių kalvų turnyro nugalėtojas.

## Biografija

Janė Peteris Ahonenas gimė 1977 m. gegužės 11 d. Lahtyje, Suomijos žiemos sporto centre. Varžybose dalyvavo daugiau nei 20 metų ir laimėjo beveik visus įmanomus šuolininkų su slidėmis titulus, išskyrus olimpinį auksą. Jis yra penkiskart pasaulio čempionas, pirmąjį individualų aukso medalį laimėjęs 1997 metais. Olimpinėse žaidynėse jis iškovojo 2 sidabro medalius komandinėse rungtyse 2002 m. Solt Leik Sityje ir 2006 m. Turine, bet nei vieno individualaus medalio. Janė Ahonenas penkis kartus, daugiau nei kuris kitas šuolininkas su slidėmis, laimėjo Keturių kalvų turnyrą. Jis du kartus nugalėjo bendrojoje Pasaulio taurės įskaitoje (2003−2004 ir 2004−2005 m. sezonais). Iškovojo rekordinį skaičių, septynis, medalius pasaulio skraidymo su slidėmis čempionatuose: 5 sidabro ir 2 bronzos. Kartu J. Ahonenas buvo neblogu automobilių lenktynininku, 2004 m. laimėjo Suomijos automobilių drago čempionatą. 2005 m. pripažintas Suomijos metų sportininku. 2008 m. jis buvo pasitraukęs iš sporto, tačiau vėliau grįžo, atstovavo Suomijai 2010 m. Vankuverio olimpinėse žaidynėse. Po to turėjo pasitraukti iš varžybų dėl traumos ir vėl grįžo antrą kartą dalyvauti 2014 m. Sočio olimpiadoje, taip pat dalyvavo 2018 m. Pjongčango olimpiadoje. Jis yra vedęs, susilaukė dviejų vaikų.
## Pasiekimai

* Dukart sidabro laimėtojas olimpinėse žaidynėse komandinėje įskaitoje (2002 m. Solt Leik Sitis, 2006 m. Turinas);
* 5 kartus pasaulio čempionas (1997 m. normalioje kalvoje, 2005 m. aukštoje kalvoje ir 3 kart komandinėje įskaitoje 1995, 1997 ir 2003 m.), 3 kartus sidabro ir 2 kartus bronzos laimėtojas;
* 5 kartus Keturių kalvų turnyro nugalėtojas (1999, 2003, 2005, 2006, 2008 m.);
* 2 kartus bendrosios įskaitos Pasaulio taurės nugalėtojas (2004 ir 2005 m.); 
* 36 ind. pergalės FIS Pasaulio taurės etapuose.
* 5 sidabro ir 2 bronzos medalių laimėtojas FIS pasaulio skraidymo su slidėmis čempionatuose;
* 2005 m. Suomijos metų sportininkas.

## Šaltiniai
Ledo rogučių lenktynės

**Ledo rogučių lenktynės** () – neįgaliems sportininkams su apatinių galūnių disfunkcija pritaikyta greitojo čiuožimo parolimpinė versija. Lenktynėms naudojama įprasta čiuožykla su 400 m ilgio taku. Pačiūžas atstoja specialios lengvasvorės rogutės (be vairavimo funkcijos). Varžomasi 100, 500, 700, 1 000 ir 1 500 m distancijose, atskirai tarp moterų ir vyrų. Kaip ir įprastame čiuožime, ledo rogutininkai sėdomis išvysto nemenką greitį, judėjimui į priekį naudodamiesi atsispyrimui pritaikytomis lazdomis.

Ledo rogutės populiarios Skandinavijos šalyse, kur daugiausiai iškovota parolimpinių apdovanojimų. Olandijoje kartu su neįgaliaisiais priimta lentyniauti ir sveikiems sportininkams. Panašus inventorius naudojamas rogučių ledo ritulio varžybose. Kanadoje organizuojami kasmetiniai ledo rogučių maratonai Halifakso „Emera Oval“ čiuožykloje, kur dalyviais paprastai tampa neįgaliųjų ledo ritulio komandų nariai.

## Istorija

Ledo rogučių lenktynės su pertraukomis buvo parolimpinė sporto šaka 1980–1988 m. ir 1994-1998 m.

### Šalys parolimpinėse žaidynėse
* 1980 m. Jeile (Norvegija):

* 1984 m. Insbruke (Austrija).
* 1988 m. Insbruke (Austrija).
* 1994 m. Lilehameryje (Norvegija): 
Nors dalyvavo 7 šalys (Norvegija, Austrija, Kanada, Estija, Islandija, Japonija ir Olandija), Norvegija iškovojo beveik visus medalius: visus 8 aukso, visus 8 sidabro ir 7 bronzos, ir tik 1 bronzos medalis atiteko Austrijai. Varžybos vyko 16 rungčių, iš kurių po 8 teko moterims ir vyrams.
* 1998 m. Nagane (Japonija):

## Šaltiniai
Omahai

**Omahai** (*Omaha*, iš *U-Mo’n-Ho’n* – 'priešsroviui') – indėnų sijų tauta, gyvenanti Jungtinėse Amerikos Valstijose, daugiausia šiaurės rytų Nebraskoje, taip pat vakarų Ajovoje. Populiacija – 365 žmonės (kilmės – apie 6000). Omahų kalba, priklausanti sijų šeimai, vartojama nedaugelio, paplitusi anglų kalba. Tikintieji – daugiausia krikščionys.

Nuo XVI a. omahai traukė iš Ohajo ir Vobašo slėniu link dabartinės Ajovos. XVI–XVII a. etninės žemės siekė Paipstono upę dab. Minesotoje, bet dėl dakotų įtakos buvo priversti atsitraukti į vakarus. XVII a. vid. omahai gyveno prie Bou Kriko upės Nebraskoje, XVIII a. vid. – rytiniame Misūrio krante, aukščiau Didžiosios Sijų upės žiočių. Po 1802 m. prasiautusios raupų epidemijos populiacija sumažėjo iki 300. Omahai persikėlė į dešinįjį Misūrio krantą, priešais dabartinį Su Sičio miestą. 1854 m., nualinti kovų su dakotais, omahai persikėlė į rezervacijas.

Tradicinė kultūra panaši į kitų prerijų indėnų. Vertėsi raitąja bizonų medžiokle, lydimine-kapline žemdirbyste. Dabar dirba ūkiuose, samdomus darbus, verčiasi smulkiuoju verslu.

Omahų gyvenvietę sudarė pusiau žeminės, dengtos velėna, žievėmis, dembliais. Būdingas apskritas velėninis namas, taip pat statyti elipsiški būstai iš žievės su dviem dūmtraukiais. Žygių metu statydavosi tipius.

Omahai dalijosi į 2 brolijas (žemės ir dangaus), kurias sudarė 5 patrilinijinės giminės. Genčiai vadovaudavo 2 vadai (nuo kiekvienos brolijos) ir taryba iš 7 vadų bei 5 šventenybių sergėtojų. Būta slaptųjų vyrų sąjungų. Omahų šeima buvo didžioji, paplitusi daugpatystė (iki 3 žmonų).

Tradicinei tikybai būdingas šamanizmas, karo ir medžioklės apeigos, tikyba dvasiomis-globėjomis, išplėtota mitologija.

Pagal omahus pavadintas Nebraskos miestas Omaha. Dabar omahai gyvena daugiausia Nebraskos Terstono apygardoje (Meisyje, Pendere, Rozali, Volthile).


Omaha tribe dance.jpg|Šiuolaikinis omahų šokėjas
Omaha moccasins, c. 1915 - Bata Shoe Museum - DSC00607.JPG|Omahų mokasinai
Omaha tipi.jpg|Omahų tipiai


## Šaltiniai